Άρμιν Λάσετ

Ο **Άρμιν Λάσετ** (*Armin Laschet*, γενν. 18 Φεβρουαρίου 1961) είναι Γερμανός πολιτικός ο οποίος υπηρέτησε ως πρωθυπουργός της Βόρειας Ρηνανίας-Βεστφαλίας από το 2017 έως το 2021 και ως πρόεδρος της Χριστιανοδημοκρατικής Ένωσης από το 2021 έως το 2022. Ήταν υποψήφιος για Καγκελάριος της Γερμανίας το 2021.

Ο Λάσετ σπούδασε νομικά και εργάστηκε ως δημοσιογράφος πριν εισέλθει στην πολιτική, αλλά και στα πρώτα βήματά του στην πολιτική. Το 1994 εξελέγη μέλος του Μπούντεσταγκ και το 1999 έγινε μέλος του Ευρωκοινοβουλίου. Το 2005 εισήλθε στην κρατιδιακή πολιτική της Βόρειας Ρηνανίας-Βεστφαλίας και έγινε μέλος του τοπικού κοινοβουλίου. Ως υπουργός έγινε γνωστός για τις φιλελεύθερες θέσεις του και τις καλές σχέσεις με τη μεταναστευτική κοινότητα, αποκτώντας το ψευδώνυμο "Τούρκικος Άρμιν". Το 2012 έγινε πρόεδρος του κρατιδιακού κόμματος και έγινε πρωθυπουργός του κρατιδίου το 2017. Ήταν επικεφαλής της κυβέρνησης Λάσετ αποτελούμενη από το Χριστιανοδημοκρατικό κόμμα και τους Ελεύθερους Δημοκράτες  μέχρι την παραίτηση του το 2021 για να συνεχίσει να είναι μέλος της Μπούντεσταγκ. 

## Πρόεδρος του CDU (2021–2022)

μικρογραφία|Ο Άρμιν Λάσετ κατά την διάρκεια της προεκλογικής περιόδου, Σεπτέμβριος 2021.|250x250εσ

Στις 22 Ιανουαρίου 2021 εξελέγη πρόεδρος του Χριστιανοδημοκρατικού κόμματος κερδίζοντας το 52.8% των ψήφων έναντι 47.2% του Φρίντριχ Μέρτς στον δεύτερο γύρο. Το αποτέλεσμα της εκλογής πιστοποιήθηκε μέσω της ταχυδρομικής ψήφου των συμμετεχόντων στη διάσκεψη του κόμματος σε μία κρίσιμη για τη Γερμανία εκλογική αναμέτρηση, καθώς κρινόταν ο διάδοχος της μακροχρόνιας καγκελαρίου Άγκελα Μέρκελ. Οι προβλέψεις των δημοσκοπήσεων στις Γερμανικές ομοσπονδιακές εκλογές 2021 έγιναν πραγματικότητα, με τον Όλαφ Σολτς και το Σοσιαλδημοκρατικό Κόμμα της Γερμανίας να κερδίζουν τις περισσότερες ψήφους (25,7%), έναντι του Λάσετ και της Χριστιανοδημοκρατικής Ένωσης, (24,1%). Μετά τις ομοσπονδιακές εκλογές, ο Λάσετ ανέλαβε προσωπικά την ευθύνη για την ιστορικά χειρότερη εκλογική επίδοση του κόμματος, ανακοινώνοντας την παραίτηση του στις 7 Οκτωβρίου του 2021. Διάδοχος του, το 2022, κρίθηκε ο εκλεκτός του Βόλφγκανγκ Σόιμπλε, ο Φρίντριχ Μέρτς.

## Προσωπική ζωή

Ο Laschet γεννήθηκε στο Burtscheid , ένα προάστιο του Άαχεν , περίπου τρία χιλιόμετρα από τα βελγικά και ολλανδικά σύνορα, από τους γονείς τους Heinrich Laschet και Marcella Née Frings. μεγάλωσε σε μια παρατηρητική Ρωμαιοκαθολική οικογένεια.  Ο πατέρας του ήταν μηχανικός ορυχείων σε ένα ανθρακωρυχείο και αργότερα έγινε δάσκαλος και διευθυντής σε δημοτικό σχολείο.

Είναι τέκνο μιας πιστής ρωμαιοκαθολικής οικογένειας με γερμανόφωνο βαλλωνικό υπόβαθρο. Οι γονείς του πατέρα του κατάγονταν από το Βέλγιο. Είναι νυμφευμένος με τη Σουζάν Μαλάνγκρε, την οποία γνώρισε σε μια καθολική παιδική χορωδία όταν ήταν παιδιά και κατάγεται από γαλλόφωνη οικογένεια από τη Βαλλωνία. 

## Πολιτικές θέσεις

**Ευρωπαϊκή ενοποίηση**. Στα θέματα της Ευρωπαϊκής ενοποίησης, έχει θέσεις που υπερασπίζονται θέματα ενάντια στη διεθνή τρομοκρατία και το οργανωμένο έγκλημα. Πιστεύει ότι ο Πρόεδρος της Ευρωπαϊκής Επιτροπής θα πρέπει να εκλέγεται από τους Ευρωπαίους ψηφοφόρους.

Θεωρεί ότι η Ευρωπαϊκή κρίση χρέους θα πρέπει να επιλυθεί μέσα από διάλογο και ανοιχτή συζήτηση, για να βρεθεί μια κοινά αποδεκτή λύση, στην οποία βέβαια και τα λεγόμενα «Ευρωομόλογα» μπορεί να είναι μέρος αυτής. 

Είναι μεγάλος υπέρμαχος των άριστων σχέσεων με τη Γαλλία και έχει συναντηθεί τρεις φορές με τον Γάλλο Πρόεδρο Μακρόν. Έχει την υποστήριξη και την ιδιαίτερη σχέση με τον Γάλλο Πρόεδρο και πολλές κοινές θέσεις, εξαιτίας και της καταγωγής του και των άριστων Γαλλικών που γνωρίζει.

**Κοινωνική πολιτική**. Ο Λάσετ υπήρξε πολέμιος της πολιτικής της Μέρκελ στα θέματα της μετανάστευσης κατά την κρίση του 2015. Το 2016, αν και δεν υποστήριξε το νόμο απαγόρευσης της *Μπούργκας*, θεωρώντας το όλο θέμα ως υπεκφυγή από άλλα σημαντικά πολιτικά ζητήματα, το ίδιο του το κόμμα τάχτηκε λίγο αργότερα υπέρ του νέου αυτού μέτρου.

**Εξωτερική πολιτική**. Από ορισμένους αναλυτές, θεωρείται ότι κρατάει μια *«μαλακή»* θέση σε κρίσιμα θέματα που αφορούν τη Ρωσία και τον Πρόεδρο Πούτιν.

## Παραπομπές


## Εξωτερικοί σύνδεσμοι
* 

Κατηγορία:Γερμανοί πολιτικοί